Hospital bersalin

Hospital bersalin atau rumah sakit bersalin ialah sebuah hospital yang mengkhusukan untuk wanita yang mengandung/hamil dan bersalin. Ia juga menyediakan penjagaan untuk bayi yang baru lahir, dan boleh bertindak sebagai pusat latihan klinikal dalam bidang perbidanan dan obstetrik. Dahulunya dikenali sebagai "hospital berpantang" (lying-in hospital), kebanyakannya berbentuk seperti hospital kecil, lalu diserapkan ke dalam hospital am yang lebih besar, di bawah kendalian Jabatan Bersalin sesebuah hospital.

Sejarah 

Hospital berpantang pertama telah diasaskan oleh Sir Richard Manningham di Jermyn Street, London, pada tahun 1739 dan berkembang menjadi Hospital Bersalin Queen Charlotte.  Perkembangan yang lebih baik ialah Hospital Berpantang Dublin (kini dikenali sebagai Hospital Rotunda), yang ditubuhkan pada 1745 oleh Bartholomew Mosse, kemudian penubuhan Hospital Berpantang British, pada tahun 1749 di Holborn, lalu Hospital Berpantang Bandar Raya London pada tahun 1750, di Bandar raya London; dan Hospital Berpantang Am di Westminster Bridge Road, yang ditubuhkan pada 1767. Beberapa bangunan hospital itu telah diasaskan pada pertengahan abad ke-18 dan dikendalikan sepenuhnya oleh doktor lelaki. Doktor wanita disekat daripada menjadi doktor sehingga tahun 1870-an.

Hospital bersalin pertama yang diasaskan dan dikendalikan oleh seorang wanita iaitu Elizabeth Garrett Anderson ialah "Hospital Baharu untuk Wanita", yang telah berkembang daripada dispensari sedia ada pada tahun 1770-an, dan dinamakan semula pada tahun 1918 sebagai "Hospital Elizabeth Garrett Anderson".

Rujukan

Pautan luar 
 

Kesihatan wanita
Hospital